Кристине Буста
Остаряването

Превод от немски: Венцеслав Константинов, —

chitanka.info

За любовта е всичко важно и любимо:

една невидима трапчинка на страната,

плетеницата от бръчки край очите

белег от детинство на петата,

скрито петънце по кожата

една подуваща се вена

и оголяващото място сред косата.

Всяка загуба превръща се в печалба

и спомените умножава.

По-скъпи от насладата ни прави нежността,

страданието от преходността ни обновява.

През филтрите на предпазливата печал

натрупваме безсмъртна красота.

1981

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.